Diari Oficial de la Generalitat Valenciana


Sumari del DOGV 8940, del 30-10-2020 (2020/8752)

Notificació de la sentència dictada en el procediment ordinari número 115/2019.
-------------------------------------------------------------------------------

### Dades del document

Número de DOGV
:   8940

Data del DOGV
:   30-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8752


Organisme emissor
:   Jutjat de Primera Instància Número 3 de Paterna

Tipus de document
:   Edicte

Notificació de la sentència dictada en el procediment ordinari número 115/2019. [2020/8752]  
Olga Sendra Vergaz, lletrada de l'Administració de justícia del Jutjat de Primera Instància i Instrucció núm. 3 de Paterna, faig saber que, en aquest jutjat, se segueixen les actuacions de judici ordinari 115/2019, instades per Banco Santander, SA, representada pel procurador Miguel Ángel Díaz-Panadero, contra Eduardo de la Peña Caballero i Luisa Campos Bono, en què, en el dia de hui, s'ha dictat resolució, mitjançant la qual s'ordena notificar al demandat esmentat, en parador ignorat, la sentència dictada en data 23.01.2020 i que té la dispositiva que, literalment, és com segueix:  
  
«Estime parcialment la demanda presentada pel procurador Díaz Panadero Sandoval, en nom i representació de Banco Santander, SA, contra Eduardo de la Peña Caballero i Luisa Campos Bono, en situació de rebel·lia processal i:  
1. Declare resolt el contracte de préstec amb garantia hipotecària subscrit entre Eduardo de la Peña Caballero i Luisa Campos Bono i el Banco Español de Crédito, SA, actualment fusionat amb Banco Santander, SA, mitjançant l'escriptura publica atorgada davant del notari Santiago Monpó Gimeno, a València, en data 31.05.2006, amb número de protocol 233, i posteriorment modificada en data 24.01.2011, mitjançant l'escriptura atorgada a Paterna davant del notari Ángel López Amo Calatayud, amb número de protocol 100, i tot això per incompliment de l'obligació de pagament pels demandats.  
2. Condemne solidàriament els demandats al pagament de la quantitat de 329.981,71 euros, en concepte de principal i interessos remuneratoris i moratoris produïts fins a la resolució del contracte i el tancament del compte del préstec.  
3. No pertoca que els demandats abonen a l'actora els interessos moratoris a partir de la data de remissió del burofax en què es declara la resolució del contracte.  
4. No pertoca declarar en aquest moment processal que Banco Santander, SA té dret al fet que aquestes quantitats puguen realitzar-se, en el tràmit d'execució de la sentència que es dicte en el seu moment, amb càrrec a la garantia hipotecària atorgada a favor de l'actora sobre la finca registral 79993, del Registre de la Propietat núm. 1 de Paterna.  
No pertoca condemnar a costes cap de les parts.  
Es fa constar que contra aquesta sentència es podrà interposar un recurs d'apel·lació, davant d'aquest mateix jutjat, dins del termini de 20 dies.  
I, perquè valga de notificació de sentència de forma legal al demandat rebel, Eduardo de la Peña Caballero i Luisa Campos Bono, expedisc aquest edicte.  
  
Paterna, 5 de març de 2020.- La lletrada de l'Administració de justícia: Olga Sendra Vergaz.